शिवमहिम्नःस्तोत्रम् के पांचवें श्लोक में गंधर्वराज पुष्पदंत नष्ट एवं भ्रष्ट बुद्धि के लोगों द्वारा प्रकारांतर से ईश्वर व धर्म को न मानने वाले नास्तिक जनों द्वारा दिए गए ईश-विरोधी तर्कों के बारे में बताते हैं । वे ऐसे लोगों को हतधियः कह कर पुकारते हैं । हतधियः अर्थात् जिनकी बुद्धि का ह्लास हो चुका है। ईश्वर के अस्तित्व को नकारने वाले अस्ति धर्मी न होकर नास्ति धर्मी हैं, जो ईश्वर के होने के विषय में अपनी अज्ञानाच्छन्न कुटिल बुद्धि से तरह-तरह की कुशंकाएँ उठाते हैं । दृश्यमान वास्तविकता से परे कुछ भी न देख-सोच पाने वाले और केवल देह को ही सब कुछ मानने वाले व्यक्ति उनकी दृष्टि में नष्ट और भ्रष्ट बुद्धि वाले लोग हैं । ऐसे इन्द्रियप्रत्यक्षपरक एवं भौतिकवादी लोग वेदों की आप्तता में विशवास नहीं रखते । ईश्वर व धर्म को न मानते हुए जीवन व जगत को समझने और उसकी व्याख्या करने में कोरी पदार्थवादी बुद्धि को ही महत्त्व देते हैं । आत्मा, परमात्मा, परंपरा, पाप-पुण्य, परलोक एवं मोक्ष आदि को अन्धविश्वास बताते हैं तथा नितांत क्षणवादी-भौतिकवादी दृष्टिकोण के चलते मनगढंत व तथाकथित वैज्ञानिक तर्कों से अपने दूषित निष्कर्ष निकाल कर ऐसे हतधियः व्यक्ति जनसाधारण को पथभ्रान्त करते हैं । ( भारतीय चिंतन-परंपरा में देहात्मवादी चार्वाक दर्शन इन्हीं मान्यताओं का आग्रही है और इसे नास्तिक-दर्शन भी कहते हैं । अपने ऊपर किसी यम-नियम-धर्म का अनुशासन न मानते हुए उनकी भोगप्रवण उक्ति है –